Na temelju članka 9. st. 1. Zakona o naseljima („ Narodne novine“ br. 54/88), potpisane inicijative građana naselja Rupe, zaseoka Silovi II , od 10. siječnja 2022. i članka 34. Statuta Grada Skradina ( „ Službeni vjesnik Šibensko-kninske županije“ br. 3/21), Gradsko vijeće Grada Skradina , na 6. sjednici održanoj 16. veljače 2022. godine, donosi

**ODLUKU**

**o preimenovanju dijela ulice u naselju Rupe, Grad Skradin**

Članak 1.

U naselju Rupe preimenuje se ulica:

* dio dosadašnje ulice Tepići od zaseoka Tepići do zaseoka Silovi II, u duljini od 300 m, preimenuje se u ulicu **Silovi II.**

Članak 2.

Ortofoto prikaz preimenovane ulice iz članka 1. ove Odluke nalazi se u prilogu, sastavni je dio ove Odluke i ne objavljuju se.

Članak 3.

Provedba ove Odluke povjerava se Državnoj geodetskoj upravi, Područnom uredu za katastar Šibenik.

Članak 4.

 Ova Odluka stupa na snagu osmog dana od dana objave u „ Službenom vjesniku Šibensko-kninske županije“.

KLASA: 014-03/22-01/3

URBROJ: 2182-03-02-22-1

Skradin, 16. veljače 2022. godine

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.